stanford-oval/wikipedia huggingface dataset:
39 רמזים
הסדרה המקורית > הווספרים באים > חלק 3: גרייס קהיל - 1942 (גורדון קורמן)

גרייס קהיל בת ה-13, בתם של אדית' וג'יימס קהיל, נמצאת עם אחיה הקטן פיסקה ואחותה הגדולה ביאטריס באחוזת המשפחה במונטה קרלו, מונקו, לאחר שאביה נטש אותם עקב מות אשתו בלידתו של פיסקה התינוק (לימים "האיש בשחור"). לילה אחד היא מסתכלת מחוץ לחלון ושם רואה ספינה שמאותתת לכיוונה בקוד מורס. לפי ההברות הראשונות היא מבינה שההודעה מיועדת לאביה, שהיה סוכן קהילי. המסר הוא:
וס יודעים על עין-המטרה... לך לבית הלבן אמ... מצא את גספ... הלפיד יותר ממה שהוא נראה... הגן על הטבעת בכל מחיר
בהתחלה המסר לא מובן לה, אך בהמשך היא מפרשת חלק ממנו: הכוחות האמריקאים פלשו באותה עת לקזבלנקה (בספרדית, קאזה=בית, בלאנקה=לבן) בפיקודו של ג'ורג' ס. פטון (או בראשי תיבות גס"פ) במבצע ששמו מבצע לפיד. היא מחליטה לטוס, על דעת עצמה וללא ידיעת אחותה הגדולה, לקזבלנקה כדי למלא את המשימה שהוטלה על אביה. לאחר שהיא פורצת לכספת של אביה ולוקחת את כספו, היא שוכרת מטוס וטייס וטסה למחנה של פטון. בעודה טסה במטוס, הטייס, דראגו שמו, מת מכדור שנורה בקרבות על העיר, המטוס מתרסק והיא שוברת את ידה. לאחר שהיא פוגשת את פטון, והרופא שלו שם גבס על ידה, פטון וגרייס מחליפים מידע. היא ממשיכה לפרש חלקים מהמסר - אמ היא אנסיין מדינה, אזור עתיק בקזבלנקה, והכוונה ב"וס" היא לווספרים. גרייס מגיעה למסקנה שפטון הוא הנציג הקהילי באזור, ולכן מעדכנת אותו במסר, והוא מודה לה ומארגן לה טיסה ללונדון דרך ליסבון. גרייס משתכנעת שפטון הגיע כדי להשיג את הטבעת, היא מתגנבת מהמפקדה של הכוחות האמריקאים ומתחילה לחפש בעיר אחר לוחות פגיעה למטרה (עין המטרה = בול פגיעה). היא מסתובבת בכל המועדונים בקזבלנקה, עד שהיא מוצאת את "קפה הלפיד", ומבינה שהכוונה בלפיד במסר היא בין היתר גם למועדון. במועדון היא מבינה שעין המטרה (באנגלית bullseye, עין השור), הכוונה לעין של ממש שנמצאת בפסל של ראש שור. כשהיא מגיעה לשם היא רואה שהטבעת איננה, ומוצאת את פטון שאומר לה שהסוכן הווספרי כבר לקח את הטבעת, אבל מבטיח לה שהוא לא יעזוב את קזבלנקה בלעדיה. היא מתרצה אבל מבחינה בגוש בכיסו של פטון שהיא מזהה כטבעת, ומבינה שפטון הוא הווספרי, ושאביה היה אמור להתחרות בו ולא להצטרף אליו. באחד הלילות היא מתגנבת לחדרו של פטון, גונבת את הטבעת ובורחת חזרה הביתה.
הסדרה המקורית > הווספרים באים > חלק 4: דן ואיימי קהיל - ההווה (ג'וד ווטסון)

מספר חודשים לאחר שנגמר המירוץ, ובעוד דן ואיימי מנסים להתאקלם מחדש בחייהם השגרתיים, מופיע אופנוען מגודל על יד מכוניתו של פיסקה קהיל, האפוטרופוס שלהם ודודם, שבא לאסוף אותם מבית הספר. דן ואיימי מבריחים את האופנוען וחוזרים הביתה. בביתם הם מגלים שהאופנוען הוא ארסמוס, סוכן מדריגלי (ולא חוטף, כפי שחשבו). פיסקה וארסמוס, ששב בשנית, מספרים להם על הווספרים ועל הטבעת שהועברה מדור לדור אצל המדריגלים. בעקבות כך הם נוסעים לפרובידנס שברוד איילנד ומשם לציריך, כדי להגיע לחשבון החסוי של גרייס בבנק שווייצרי, בשביל להעביר את הטבעת, שרמז למיקומה נמצא שם, לאיימי. בדרכם למלון משדה התעופה, מתברר שהווספרים עלו עליהם ושלחו נהג מונית משלהם, לכן הם בורחים מהמונית ישירות אל הבנק. בכספת יש מכתב מגרייס, הוראות מקודדות להגעה אל הטבעת, ומפעילים אזעקת שווא. אחד המאבטחים מפנה אותם ומתנהג בצורה חשודה, ומתגלה כווספר בשם קספר ויומינג. הם מתלוננים למנהל הבנק, אבל מצלמות האבטחה לא כללו דבר. הם נוסעים לעיירה צרמט, שם ממוקם אחד מבתיה של גרייס, ומוצאים את הטבעת, ולאחר מכן את עוזרת הבית שנחבלה בראשה ומוחבאת בארון. קספר ויומינג מופיע, והם בורחים ונעזרים ברכבל, אך סוכן וספרי טס במסוק וחותך את כבלי הרכבל. הם ניצלים, אבל קספר והסוכן השני מופיעים, ורודפים אחריהם בגלישה. ארסמוס ופיסקה מצילים אותם ומוצאים פתרון לבעיית הסתרת הטבעת - שען שווייצרי משלב אותה בשעון של איימי.
הסדרה המקורית > סיכום הספרים בסדרה המקורית

| שם הספר בעברית | שם הספר באנגלית | מחבר | צבע כריכת הספר | הרמז שהתגלה | המדינות בהן התרחשה העלילה | שנת הוצאה באנגלית | שנת הוצאה בעברית | אנשים מפורסמים הלוקחים חלק מרכזי בספר | הבית שאליו משתייך המפורסם | הבית שאליו משתייך הרמז |
| --- | --- | --- | --- | --- | --- | --- | --- | --- | --- | --- |
| מבוך העצמות | The Maze of Bones | ריק ריירדן | כחול | תמיסות ברזל | ארצות הברית וצרפת | 2008 | 2010 | בנג'מין פרנקלין | לוקיאנוס | לוקיאנוס |
| תו קטלני | One False Note | גורדון קורמן | ירוק | טונגסטן | אוסטריה ואיטליה | 2008 | 2010 | וולפגנג אמדאוס מוצרט | יאנוס | יאנוס |
| גנב החרבות | The Sword Thief | פיטר לרנג'יס | אדום | זהב | יפן וקוריאה הדרומית | 2009 | 2011 | טויוטומי הידיושי | תומס | תומס |
| מעבר לקבר | Beyond the grave | ג'וד ווטסון | צהוב | חצי גרם מור | מצרים | 2009 | 2011 | אקטרינה קהיל | אקטרינה | אקטרינה |
| המעגל השחור | The Black Circle | פטריק קרמן | כתום | 1 גרם ענבר מומס | רוסיה | 2009 | 2011 | אנסטסיה רומנוב | לוקיאנוס | לוקיאנוס |
| צלילה עמוקה | In Too Deep | ג'וד ווטסון | תכלת | מים ורוזמרין | אוסטרליה ואינדונזיה | 2009 | 2012 | אמיליה ארהארט | מדריגל | מדריגל |
| מאורת הנחש | The Viper's Nest | פיטר לרנג'יס | חום | אלוורה | דרום אפריקה ומדגסקר | 2010 | 2012 | שאקה זולו ווינסטון צ'רצ'יל | תומס לוקיאנוס | תומס |
| צופן הקיסר | The Emperor's Code | גורדון קורמן | סגול | משי בצורתו הנוזלית | סין | 2010 | 2012 | פויי | יאנוס | יאנוס |
| זהירות: סופה | Storm Warning | לינדה סו פארק | אפור | משיה, שושן, נחושת ועוד ארבעה רמזים | איי הבהאמה וג'מייקה | 2010 | 2012 | אן בוני ונני שארפ | מדריגל | מדריגל |
| בלב הסכנה | Into the Gauntlet | מרגרט פיטרסון האדיקס | שחור | שנהב, לענה, אבץ, פנינה, דבש, גופרית, כסף, זרחן, כל שאר המרכיבים ונוסחת יצירת השיקוי ממרכיביו | בריטניה ואירלנד | 2010 | 2012 | שייקספיר | מדריגל | מדריגל |
| הווספרים באים | Vespers Rising | ריק ריירדן, גורדון קורמן, פיטר לרנג'יס וג'וד ווטסון | ארגמן | אין | אירלנד, אנגליה, מונקו, ספרד, מרוקו, ארצות הברית, שווייץ | 2011 | 2012 | ג'ורג' פטון | וספר (לא קהילי) | אין |
| הספר השחור של הסודות הקבורים (ספר בונוס) | The Black Book of Buried Secrets | מלורי קאס והקדמה מאת ריק ריירדן | שחור | אין | אין | 2010 | לא תורגם | אין | אין | אין |
קהילים נגד וספרים

בארצות הברית פורסם כי באפריל 2011 תצא לאור סדרת המשך ל-39 רמזים בשם קהילים נגד וספרים (Cahills vs. Vespers). הסדרה כוללת 6 ספרים וכמו ב-39 רמזים, כל ספר נכתב על ידי סופר אחר. כל הספרים יצאו באנגלית ובעברית. שמות הספרים הם "מזימת המדוזה" (The Medusa Plot), "אוצר המלך" (A King's Ransom), "אמצע הלילה" (The Dead of Night), "היהלום שבכתר" (Shatterproof), "משבר אמון" (Trust No One) ו"יום הדין" (Day of Doom).
קהילים נגד וספרים > מזימת המדוזה

כעבור שנתיים מסיום מרוץ הרמזים, איימי ודן מתגוררים כעת בביתה של גרייס, יחד עם שינייד סטרלינג, ותחת השגחת האפוטרופוסים שלהם, פיסקה ונלי.
הסיפור נפתח בחטיפתם של מספר קהילים ברחבי העולם בו זמנית - פיסקה קהיל, רייגן הולט, פניקס (בן דודו של ג'ונה) ויזרד, אליסטר הו, נלי גומז, טד סטרלינג ונטלי קברה. גם את איימי ודן מנסים לחטוף בהסעה לבית ספרם, אך הם מצליחים להשתלט על החוטפים, להפתעת חבריהם לבית הספר. השניים חוזרים הביתה מזועזעים, ושם מקינטייר מספר להם על חטיפת השבעה, ועל ארגון הווספרים - ארגון ששולטת עליו מועצה של שישה, המדורגים על פי חשיבותם. באותו הרגע, הם מקבלים דרך החלון פלאפון המאפשר קבלת מסרונים בלבד.
בני משפחות החטופים מתכנסים בשיחת ועידה, ושם מחליטים שאיימי ודן יבצעו את הוראותיו של וספר אחת. דן ואיימי מסכימים, והם יוצאים בעקבות ההוראות שקיבלו בטלפון לפירנצה. שם הם מקבלים הוראה לשדוד את הציור המפורסם של קאראווג'ו, הנקרא מדוזה. הם מצליחים לגנוב אותו במבצע פעולה ארוך ומתוכנן היטב, בין היתר בעזרתם של המילטון וג'ונה. הציור מתגלה כמזויף, והווספרים יורים לנלי בכתף כאות אזהרה.
דן, בינו לבין עצמו, מתכנן מבצע משלו - איסוף כל 39 הרמזים, אותם זכר בעל פה ממירוץ הרמזים, לשם הכנת השיקוי.
בעת שהקהילים מנסים להבין כיצד ייתכן שהציור מזויף, המילטון מוצא כי הציור הוצא מהמוזיאון בשיטפון הגדול של 1966. הם מאתרים את גרגור טובין, שהשתתף במבצע החילוץ. הם מפתים אותו להכניס אותם לביתו על ידי אזכור גרייס קהיל, ושם הם מוצאים את הציור. הם בורחים עם הציור שלם.
בינתיים בבוסטון איאן מגלה את כישרונו הרב של אוון, החבר של איימי, באלקטרוניקה והוא מספר לו על משפחת קהיל. אוון מופתע, אך מחליט להצטרף לשורותיהם ולהיות להם לעזר.
באיטליה, דן מגלה כתובת על הציור, ובעזרת חברו אטיקוס, מחונן בעל כישרון לשפות, הוא מגלה שמדובר בקולוסיאום. הם פוגשים שם את אטיקוס וג'ייק, ומגלים ש"מדוזה" היא מפה של תעלות הקולוסיאום שמכוונת אותם לאיל מיליונה, יומנו של מרקו פולו, בגרסה מקורית עם אחרית דבר מיוחדת.
ג'ייק מלשין עליהם לכוחות המשטרה, שחושדים שהם גנבו גם את המדוזה, וכך הם נרדפים על ידי האינטרפול. וספר-אחת לוקח מאיימי ודן את הציור בעזרת שליחה, שולח תמונה של החטופים שמעידה שהם בחיים ושולח אותם ללוצרן. נהג המונית שלוקח אותם לשדה התעופה מתברר כווספר אחת אך הם לא מגלים את פניו, רק את ידו שצולקה בגלל משפחת קהיל.
קהילים נגד וספרים > אוצר המלך

לאחר שנתנו לוספר אחת את המדוזה, הוא שולח אותם לגרמניה, לגנוב את מפת דה וירגה, שנעלמה במלחמת העולם השנייה בידי מרגלת יהודייה מחשש שתוחרם על ידי הנאצים. בזמן הנסיעה ברכבת מתיישבת לידם נגנית טובה שמתבררת כשאיין ויומינג, וספר 6. (קספר ושאיין הן ערים גדולות בויומינג)
במקביל, איאן הולך ללא ידיעת יתר הקהילים לכנס שמארגנת אמו. בכנס איזבל מציגה את החברה החדשה שלה, "עזרה עושה פלאים", אך דעתו של איאן עליה לא משתנה.
איימי ודן מגלים שאביהם היה בשורות הווספרים, ומגיעים עם ג'ונה והמילטון לטירה של הנאצי שניסה לגנוב את המפה, שם אורב להם קספר.
בעזרת ג'ונה, הם מצליחים לברוח כששורות של מעריצים מפרידות בינם לבין קספר.
לאחר מכן הם נעזרים בג'ייק ואטיקוס כדי לחפש את המפה בספרייה, ומוצאים אותה, אבל שאיין וקספר מציתים את הספרייה ומערכת כיבוי אש שמבוססת על חנק (הוצאת חמצן מהאוויר) מופעלת. הם בורחים ומארגנים את מסירת המפה לווספרים, אבל אטיקוס נחטף על ידי הווספרים.
בינתיים, מר מקיינטר, שעבד על משהו חשוב לא ידוע, מקבל שירות חדרים, אבל החדרן תוקף את מקינטייר, ומשאיר לו רק זמן מועט להחביא את עבודתו בנעל. ארסמוס מוצא את גופתו של מקינטייר, ומוצא בנעלה רשימת מקומות.
במקביל, דן מקבל הודעה מאג"ט, ראשי התיבות של ארתור ג'וזיה טרנט, אביהם של איימי ודן, שמבקש מחילה.
קהילים נגד וספרים > באמצע הלילה

לאחר שנחטף, נלקח אטיקוס לטורקיה, למערה ווספרית, שם מנסים שייאן וקספר לחלץ ממנו מידע על הגוננים. אטיקוס אינו יודע על מה מדובר, פרט להערה סתומה שאמו אמרה לו על ערש דווי, אך משתמע שהגוננים שיתפו פעולה עם המדריגלים נגד הווספרים.
בינתיים, איאן מגיע אל דרום אמריקה, שם נמצא הבסיס של הארגון של אימו, עזרה עושה פלאים. הוא מגלה שהארגון הוא זיוף - הילד העני-לכאורה מהפרסומות הוא למעשה שחקן מפורסם, ומטרת הארגון היא לספק כיסוי חוקי לשחרורה של איזבל מהכלא ולטיוליה מסביב לעולם.
ג'ייק, איימי ודן מחלצים את אטיקוס, ווספר אחת מורה להם לנסוע לסמרקנד שבאוזבקיסטן. הם מתחקים שם אחרי אצטרולב שעליהם להביא לווספרים. בו בזמן, באחת התמונות שהם מקבלים נלי מחזיקה לטאה שהם מזהים כארגנטינאית, וכך חושדים שהחטופים נמצאים בדרום אמריקה. דן מחזיק כבר בשבעה-עשר רכיבים לשיקוי, והם מעבירים לווספר אחת את האצטרולב.
קהילים נגד וספרים > היהלום שבכתר

לאחר מכן, וספר אחד שולח אותם לגרמניה, לגנוב יהלום מיוחד. המשימה שלהם נכשלת לאור האבטחה הכבדה על היהלום, אבל כשהם נכשלים, הם רואים את קספר ושאיין הווספרים בורחים עם ספר קטן, ומתברר שהקהילים היו רק הסחת דעת. דן נעצר על ידי מילוש ואנק, סוכן אינטרפול שעקב אחריהם החל מגנבת המדוזה, אך דן נמלט וגונב ממנו את הארנק. ואנק מופיע במלון בו הם מתארחים, ודורש את הארנק שלו וכן מידע על התנהגותם. הם מביאים לו את הארנק, מספרים לו על הווספרים וכן שהשותפה שלו, לונה אמאטו שכבר אירחה את הקהילים בעבר, היא וספר חמש. ואנק מחליט לא לעצור אותם ולשקול את טענותיהם.
בינתיים, ארסמוס, ג'ונה והמילטון עוקבים אחרי וספר חמש בהודו, ובלי ידיעתם, כך גם מילוש ואנק. ארסמוס פולש למפקדה וספרית בהודו, ומאתר את ואנק, קשור לכיסא, כשווספר חמש חוקרת אותו. ארסמוס נכנס, מציל את ואנק, ומנטרל את אמאטו, אבל בזמן שהוא מהסס, היא דוקרת אותו בלב בעזרת שוריקן והורגת אותו. ג'ונה מגיע ויורה בה למוות, והוא והמילטון מצילים את ואנק אבל לא את ארסמוס.
נלי וכל שאר החטופים מצליחים לברוח, אבל פניקס נופל מצוק אל נהר, ואליסטר נפצע בניסיון להציל אותו. כולם חושבים שפניקס מת, אך למעשה הוא ניצל בקושי. מטייל אקראי מגיע, עוזר להם, ומספר להם שהם ביער השחור. הווספרים מגיעים, לוקחים את המטייל ומחזירים אותם לבסיס הווספרי. המטייל מתברר כווספר אחת שניסה להטעות אותם, ואליסטר שם לב שהווספרים עובדים על פרויקט גדול במיוחד.
וספר אחד שולח את איימי, דן, אטיקוס וג'ייק לטימבקטו, שם הם צריכים למצוא את ה"התנצלות על החטא הגדול שלי". הם מחפשים בכל מיני ספריות, אך כמות המידע גדולה בהרבה מהזמן שעומד לרשותם. קספר ושאיין מסתובבים גם הם במטרה להרוג אותם, אך נכשלים. איימי ודן מגלים שה"התנצלות" כתובה על לוח מלח בתוך באר, מאתרים אותו, ושאיין וקספר לוקחים אותו, וקוראים "ואז נשארו שישה!". הם מקבלים מווספר אחת תמונה של החטופים ורואים שפניקס חסר, מה שמסביר את האמירה המשונה של האחים ויומינג. במטוס הפרטי, בדרכם ליעד הבא, שינייד מתקשרת לאיימי ואומרת לה שאיאן הוא חפרפרת וספרית, מה שמסביר לכאורה את הטיול הסודי שלו לבקר את אמו.
קהילים נגד וספרים > משבר אמון

לאחר ניסיון הבריחה, בה פניקס נפל ואליסטר נפצע, הפצע בברכו הזדהם ואליסטר נכנע ומת.
אוון, חברה של איימי, פורץ למחשב של שינייד, ומגלה הוכחות מפלילות למדי שאיאן אינו החפרפרת הווספרית, אלא דווקא שינייד.
איימי ודן מקבלים הודעה מוספר אחת, שאומרת שהוא רוצה שהם יגיעו לאוניברסיטת ייל, ושם יגנבו את הדף ה-74 של כתב יד וויניץ'. לפני שדן ואיימי מגיעים לייל, הם פוגשים את שינייד, שמנסה לשכנע את דן להביא לה את הנוסחה הסודית לשיקוי של גדעון קהיל. לפני שהם נותנים לה את רשימת הרכיבים, איימי מקבלת הודעה מאוון לפיה שינייד היא החפרפרת. שינייד מנסה להרוג את איימי על ידי יריית אקדח שפוגעת באוזנה הימנית, אך נכשלת ובורחת. הם ממשיכים לספרייה של ייל, ושם ד"ר ג'יימס, האחראית על הספרייה, שהכירה את אמא של אטיקוס, אסטריד, נותנת להם לעיין בספר, והם מגלים שדף 74 חסר. הם שומעים שאמו של אטיקוס, וחברה שלה בשם ד"ר זיפריט, חקרו רבות את כתב היד. אחרי שהם יוצאים מהספרייה הם פוגשים את העוזר לשעבר של אסטריד, אדי ספמונר, והוא מכוון אותם לד"ר זיפרייט. אטיקוס חושד בספמונר, והם חושדים שמדובר בווספר אחת, ושהוא זה שרצח את אסטריד. הם מוצאים התכתבות של אסטריד ושל זיפרייט, ומגיעים לברזיל. אטיקוס מותקף, ומתברר שהתוקפת היא איזבל קברה. יחד עם המידע שקיבלו, הם חושדים שאיזבל היא וספר אחת. הם מגיעים למלון, מחפשים את הדף, וכשדן חושב שמצא משהו, אישה מגיעה מאחוריו ומאיימת עליו שיעזוב. מדובר בד"ר זיפרייט, שחשבה שהם מנסים לגנוב את הדף - אסטריד הזהירה אותה מאנשים אלה, אך לא אמרה להם את שמם - הווספרים. לאחר מכן, רוצח מחופש למלצר מנסה להרוג את אטיקוס. זיפרייט חוטפת את הפגיעה, ודן מבין שזיפרייט איימה עליו כי הוא מצא את המקום הנכון. הם מוצאים את הדף, ושתי מילים באנגלית - ארצ' ואנטיק. אטיקוס מפרש שארצ' (באנגלית, גם "קשת") הוא קיצור לארכימדס, ואנטיק (באנגלית, גם "ישן") קיצור לאנטיקיתרה. אטיקוס מקשר את ה"התנצלות", שנכתבה על ידי אדם ש"מצפונו העיק לו על שהרג אדם דגול", נכתבה למעשה על ידי החייל שהרג את ארכימדס. הם מזהים בדף מוויניץ גם את הטבעת המדריגלית של איימי. הם מוסרים לווספרים את הדף וכן את הטבעת. רק לאחר מכן הם מבינים שרשימת המקומות שנמצאו בדף של מקינטייר היא רשימה של אזורי הפחתה. מנגנון אנטיקיתרה, יחד עם מגנטיים חזקים (שגם נגנבו על ידי הווספרים) והתמקדות באזורי הפחתה, יאפשרו יצירה של אסונות טבע מרובים. הם מבינים שלמעשה הם הרכיבו עבור וספר את "מכונת יום הדין". איימי מבינה את חומרת המעשה ובורחת, ודן מחליט להשתמש במרכיבים שכבר אסף להרכיב את השיקוי, ושותה אותו.
קהילים נגד וספרים > יום הדין

דן מגלה שאיימי הבינה את התוכנית שלו, והחליפה את השיקוי במיץ ירקות, אך היא לא יודעת שיש לו עוד מנה מוסתרת. הם מגלים יחד עם ג'ייק ואטיקוס שאיזבל קברה היא וספר שתיים ולא וספר אחת, ושהיא נסעה לוושינגטון הבירה. אטיקוס חוזר במחשבתו לרגעים האחרונים של אסטריד, אמו, ונזכר שהיא חזרה על השמות לואיס וקלארק. הם נוסעים למוזיאון הלאומי להיסטוריה אמריקנית בוושינגטון הבירה ברכבת, שכן המטוסים מקורקעים בגלל בעיות בקטבים המגנטיים, והשמיים משנים את צבעם. במקביל, פניקס מתקשר לאוון ולאיאן, מזדהה ומספר להם מה עבר עליו. במוזיאון הם מגלים מצפן שאיזבל התעניינה בו, עם נקודות הציון 47N 141W. איימי נתקלת ברחוב באיזבל, אך נחלצת בעזרת טריק מחוכם של דן. הם נוסעים לנקודות הציון, שנמצאות בהרי הקסקייד במדינת וושינגטון, ובדרך, בתחנת הרכבת רואים מסיבת עיתונאים של איזבל, במהלכה איימי וג'ייק מתנשקים. כשהם חוזרים לרכבת, גם שינייד סטרלינג עלתה. דן כותב לאביו, אג"ט, שהוא הכין את השיקוי.
בינתיים, פניקס מתקשר לאטלבורו, ומספר לאיאן ולאוון את סיפורו. הם מודיעים לכל הקהילים, וג'ונה והמילטון מגיעים לפגוש את פניקס. כשהם יושבים לאכול, הם נחטפים על ידי שאיין ויומינג (וספר 6), אחיה קספר וחזאי מזג האוויר סנדי בנקרופט (וספר 4). הם מצטרפים לחטופים המקוריים בחלק האחורי של המשאית, אבל מצליחים לברוח ולכבול את סנדי ואת האחים ויומינג.
ברכבת, אטיקוס חושב על השם "אדי ספמונר" (באנגלית "דייב ספמינר") ומבין שמדובר באנגרמה של דמיאן וספר, ושספמונר הוא וספר אחת. במקביל, דן ואיימי פורצים לחדר של איזבל, ודן מגלה שאיזבל היא וספר 2, והיא התחזתה לארתור טרנט כדי להוציא מדן מידע. כך היא גם יודעת שדן ייצר את השיקוי, והיא גונבת את המנה הנוספת. לקראת סוף הספר איימי נחבלת בראשה כחלק מניסיון הירואי להציל את כולם, שמצליח לבסוף; גם איימי שורדת, על אף שהיא מטושטשת ונחבלה קשות. שינייד מתבררת להיות וספר 3, ווספר אחת הוא דמיאן וספר, צאצא של לורד וספר המקורי (שמוזכר ב"הווספרים באים"), מה שמשלים את כל מועצת השישה ששולטת בווספרים. בקרב האחרון, דמיאן וספר מרכיב את הטבעת המדריגלית כדי להפעיל את המכשיר שלו על עוצמה מרבית, אבל אז איזבל, ששתתה את השיקוי, מקריבה את עצמה כדי להרוג את וספר ולהשמיד את המכונה. במהלך הקרב נטלי קברה ואוון טוליבר מתים, אבל הקהילים מנצחים, אף שהמחיר כבד - האיום שהווספרים הטילו על העולם הוסר, וכל הווספרים אינם - דמיאן וספר (1) ואיזבל קברה (2) מתו יחד, שינייד סטרלינג (3) "חוזרת בתשובה" ואיימי סולחת לה לאחר ששינייד הסבירה שהווספרים הבטיחו לה את השיקוי כדי לטפל באחיה שנפגעו קשה ב"מבוך העצמות", שאיין ויומינג (6), קספר ויומינג וסנדי(4) מקבלים גזר דין מוות מווספר אחת על כישלונם אבל דן ואיימי מצילים אותם וגם הם חוזרים מדרכם הרעה, ולונה אמאטו (5) נורתה על ידי ג'ונה ויזרד אחרי שהרגה את ארסמוס.
קהילים נגד וספרים > סיכום הספרים בסדרה "קהילים נגד וספרים"

| שם הספר בעברית | שם הספר באנגלית | שם המחבר | צבע+ציור על כריכת הספר | המדינות בהן התרחשה העלילה | שנת הוצאה לאור באנגלית | שנת הוצאה לאור בעברית | הפריט ההיסטורי שהם גונבים |
| --- | --- | --- | --- | --- | --- | --- | --- |
| מזימת המדוזה | The Medusa Plot | גורדון קורמן | שחור, מדוזה | ארצות הברית, בריטניה, צרפת, ישראל, יפן, פוארטו ריקו ואיטליה | 2011 | 2013 | מדוזה |
| אוצר המלך | A King's Ransom | ג'וד ווטסון | שחור, פסל של נשר | איטליה, שווייץ, צ'כיה, גרמניה | 2011 | 2013 | מפת דה וירגה |
| באמצע הלילה | The Dead of Night | פיטר לרנג'יס | ירוק, טלסקופ | צ'כיה, טורקיה, אוזבקיסטן | 2012 | 2013 | אצטרולב |
| היהלום שבכתר | Shatterproof | רולנד סמית | תכלת, יהלום | גרמניה, מאלי, הודו, איטליה | 2012 | 2013 | היהלום הגרמני ו"ההתנצלות על החטא הגדול שלי" |
| משבר אמון | Trust No One | לינדה סו פארק | סגול, עקרב | ארצות הברית, ברזיל, איטליה | 2012 | 2014 | דף 74 של הוויניץ' והטבעת המדריגלית |
| יום הדין | Day of Doom | דייוויד באלדאצ'י | אדום, הקפיטול האמריקאי וברקים | ארצות הברית | 2013 | 2014 | אין |
רב מרגלים הוא ספר הבונוס של הסדרה השנייה.
סדרות נוספות וספרי בונוס > מסמכי הקהילים (The Cahill Files)

סדרה זו היא סדרת בונוס, בדומה לספר "הספר השחור של הסודות הקבורים". שונה מן הסדרות האחרות בכך שנכתבה בידי אדם אחד, קליפורד רילי (באנגלית: Clifford Riley). כל חמשת הספרים של הסדרה יצאו באנגלית, אך טרם תורגם אפילו ספר אחד לעברית. הסדרה כוללת חמישה ספרים ואלו הם (השם בעברית הוא תרגום חופשי של השם באנגלית):
ספר 1: המבצע המשולש (Operation Trinity)
ספר 2: עבודתה של הצוללת (The Submarine Job)
ספר 3: מרדף החייל האדום (The Redcoat Chase)
ספר 4: בריחתו של הודיני (The Houdini Escape)
ספר 5: לילה שקט (Silent Night)
בלי מעצורים (Unstoppable)

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
סדרה זו היא השלישית במניין הסדרות שאינן סדרות בונוס.
באוקטובר 2013, יצאה הסדרה לאור בשפה האנגלית, לאחר שיצא הספר השישי בסדרת "קהילים נגד וספרים". הסדרה תכלול ארבעה ספרים, שיכתבו על ידי ג'וד ווטסון, ג'ף הירש, נטלי סטנדיפורד וגורדון קורמן.
ג'וד ווטסון פרסמה כי הספר הראשון יקרא "אין לאן לברוח" ("Nowhere to Run"). איימי ודן יגיעו לטורקיה, לשרידי טרויה ואולי גם לחורבות אטלנטיס.
| שם הספר בעברית | שם הספר באנגלית | שם הסופר | שנת הוצאה לאור באנגלית | שנת הוצאה לאור בעברית |
| --- | --- | --- | --- | --- |
| אין לאן לברוח | Nowhere to Run | ג'וד ווטסון | 2013 | 2015 |
| נקודת פריצה | Breakaway | ג'ף הירש | 2014 | 2016 |
| הספירה לאחור | Countdown | נטלי סטנדיפורד | 2014 | 2016 |
| נקודת התלקחות | Flashpoint | גורדון קורמן | 2014 | 2017 |
בלי מעצורים (Unstoppable) > אין לאן לברוח

בספר הזה איימי ודן מגלים שסוד השיקוי בידי אדם בשם ג'יי ראתפורד פירס, טייקון תקשורת מפורסם. כשהשיקוי בידיו, הוא רודף אחרי משפחת קהיל ברחבי העולם. איימי ודן מגלים שאוליביה קהיל מצאה שיקוי נגד, והם מחליטים ליצור אותו. השיקוי מכיל שבעה מרכיבים. המרכיב הראשון הוא שפם של נמר אנטולי שנכחד. איימי ודן יוצאים למסע בהרים של טורקיה ואיטליה. בעזרתם של ג'ייק ואטיקוס רוזנבלום, הם מוצאים את השפם.
בלי מעצורים (Unstoppable) > נקודת פריצה

בספר זה איימי ודן ממשיכים לחפש את המרכיבים לשיקוד-הנגד לשיקוי-העל, במקביל, נלי מתחזה לכימאית מנוסה מתחילה לעבוד במעבדות טרילון - מעבדות הנשלטות בידי פירס. בסוף היא מוצאת חדר סודי בו מוחזק סמי מורד - מדען צעיר בן אקטרינה - על ידי אנשיו של פירס, כדי שיוכל לייצר את השיקוי.
בלי מעצורים (Unstoppable) > הספירה לאחור

איימי ודן ממשיכים לחפש את הרכיבים של שיקוי-הנגד, תוך כדי שהם נרדפים על ידי בריונים מחוזקים משיקוי-העל שנשלחו על ידי פירס. במהלך תקיפה של הבריונים, איימי שותה מנה של שיקוי-העל כדי להציל את דן. היא מחוזקת מהשיקוי ומצליחה להציל את דן, אך מרגע זה נותרו לה רק שבעה ימים לחיות מכיוון מנת שיקוי לא מדוללת גורמת למוות איטי. בסוף הספר, בתקיפה נוספת של בריוניו של פירס, פוני, ההאקר של משפחת קהיל, נהרג.
בלי מעצורים (Unstoppable) > נקודת ההתלקחות

זהו הספר הרביעי והאחרון בסדרה השלישית - בלי מעצורים. הספר יצא בעברית ב-30 בינואר 2017. בספר זה דן ואיימי קהיל נלחמים את הקרב האחרון נגד ג'יי ראתפורד פירס, ששם ידו על השיקוי הקהילי וכך שולט בעולם התקשורת. איימי, דן וחבריהם מחפשים את הצריכה האחרון לשיקוי, בקרב על החיים של איימי ששתתה אותו. המרכיב האחרון הוא נחש טונלה סאפ, ארסי למחצה. לבסוף הם מוצאים את המרכיב האחרון לשיקוי הנגדי. בעזרתה של קארה, בתו של פירס הם מצליחים לעצור את השפעת השיקוי. הם עוצרים אסון עולמי נוסף בכך שמונעים מפירס להפעיל שש פצצות אטום שהטמין ברחבי ארצות הברית. בסוף הספר איימי ודן מחליטים לצאת ל"הפסקה" מהנהגת המשפחה.
בגידה (Doublecross)

זו היא הסדרה הרביעית במניין הסדרות שאינן סדרות בונוס. עד ספטמבר 2016 כל הספרים בסדרה יצאו לאור באנגלית ונכון ל-2020 כל הספרים תורגמו לעברית. הסדרה נכתבה בידי ג'וד ווטסון, אלכסנדר לונדון, ג'ני גובל וסרוואט צ'אדה.
בסדרה ארבעה ספרים:
בגידה (Doublecross) > המשימה: טיטניק

המשימה: טיטניק הוא הספר הראשון בסדרה "בגידה". איימי קהיל בת השש עשרה ואחיה דן בן השלוש עשרה פרשו מהנהגת משפחת קהיל, המשפחה החזקה ביותר בהיסטוריה, וברחו מהצרות שהיא מביאה איתה. עכשיו הם עסוקים בעיקר בסקי, בצניחה חופשית ובטיפוס סלעים. יש רק בעיה אחת: הצרות ממשיכות לרדוף אחריהם.
אדם מסתורי בשם "המנודה", שגורש ממשפחת קהיל לפני שנים, חזר כדי לנקום ורקח מזימה בלתי אפשרית: ארבעה מהאסונות הגדולים ביותר שאירעו בהיסטוריה יתרחשו שוב בזה אחר זה, אלא אם כן איימי, דן וחבריהם יצליחו לעצור זאת בזמן.
איימי ודן חשבו שכבר עברו הכל, אך עתה הם מוצאים את עצמם במרוץ נואש יותר מאי פעם נגד השעון. במשימה הראשונה עליהם למנוע מהאסון הימי החמור ביותר לחזור על עצמו, ואין להם שום מרווח לטעות: אם ייכשלו יהיו אחראים לא רק למותם של אלפי אנשים חפים מפשע, אלא גם "המנודה" יצליח להשתלט על משפחת קהיל ודרכה לשלוט בעולם.
המשימה: טיטניק הוא הספר הראשון בסדרה "בגידה" סדרת המשך ל"39 רמזים" "קהילים נגד וספרים" ו"בלי מעצורים". (מתוך תקציר הספר) בספר מנסה "המנודה" ליצור מחדש את טביעת הטיטניק, אך איימי ודן וחבריהם מסכלים את המזימה.
יחד עם איאן קברה הלוקיאנוסי, קארה פירס האקטרינית, ג׳ונה ויזרד כוכב הפופ היאנוסי והמילטון הולט התומסי יוצאים איימי ודן למסע שמטרתו לפענח את החידה של המנודה, על שחזור האסון.
"האסון הראשון קרה במים קרים, עצוב איך עשיר ועני מתו בייסורים, אנשים בפיג׳מות נפגעו קשות, שברו את כל שיאי האסונות. מניין האבדות הרקיע שחקים, במרטמייס נמצאים הצלבים. על המון בלאן נחים הנושאים באשמה, נו לפגוע, להרוג, לסמא, בלי בושה! מנעו מהאירוע לשוב ולקרות, ותהילת המשפחה תשמר לדורות."
בהתחלה הם הניחו שזה הטיטאניק, אבל אז הבינו שהטיטאניק לא סימאה אף אחד, ומרטמייס לא קשור. לאחר חיפוש קטן בגוגל, הם מוצאים אסון גדול שעונה על כל הדרישות הללו.
בגידה (Doublecross) > המשימה: הינדנבורג

המשימה: הינדנבורג הוא הספר השני בסדרה "בגידה". "המנודה" מנסה ליצור מחדש את התרסקות ההידנבורג, ספינת אוויר שהתרסקה והייתה ההתרסקות הראשונה שצולמה במצלמת וידאו. איימי ודן מנסים להציל את ספינת האוויר מהתרסקות, אך הם נכשלים וכתוצאה מכך מתים מנהיגים בכירים של בית לוקיאנוס. נלי מצליחה לזהות מיהו "המנודה" באמת. המנודה הוא נתניאל הרטפורד, בעלה של גרייס קהיל. גרייס הוציאה פקודה להרוג אותו אך הרוצח(ולדימיר ספסקי, אבא של אירינה ואלק) לא ביצע זאת ולאחר מכן הבסיס לוקיאנוסי במוסקבה מושמד.
בגידה (Doublecross) > המשימה: הוריקן

המשימה: הוריקן הוא הספר השלישי בסדרה "בגידה". בספר איימי, דן וחבריהם מנסים לעצור את "המנודה" מלהציף את העיר רוטרדם בזמן חגיגות "יום המלך", בדומה להוריקן קתרינה שהציף את העיר ניו אורלינס בשנת 2005, וגבה את חייהם של מאות אנשים. נלי מבינה שמטרתו של המנודה היא לאסוף את כל 39 הרמזים. לאיימי יש רעיון איך לעצור את המנודה, אך הפיתיון לכך יכול להיות רק דן.